ΣΥΣΤΑΣΗ αριθ. 3909/91/ΕΚΑΧ ΤΗΣ ΕΠΙΤΡΟΠΗΣ

της 18ης Δεκεμβρίου 1991

σχετικά με την κοινοτική επιτήρηση που προηγείται των εισαγωγών ορισμένων προϊόντων σιδήρου και χάλυβα που περιλαμβάνονται στη συνθήκη ΕΚΑΧ, καταγωγής τρίτων χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 74,

Εκτιμώντας:

ότι, με τη σύσταση αριθ. 556/91/ΕΚΑΧ (1), η Επιτροπή υπέβαλε σε κοινοτική επιτήρηση τις εισαγωγές στην Κοινότητα ορισμένων προϊόντων σιδήρου και χάλυβα που περιλαμβάνονται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα 7

ότι εξακολουθούν να ισχύουν οι λόγοι που οδήγησαν αρχικά την Επιτροπή να λάβει το μέτρο αυτό και ότι πρέπει στο εξής να παραταθεί και να συμπληρωθεί το εν λόγω σύστημα επιτήρησης προκειμένου να εξασφαλιστεί η πληρέστερη ενημέρωση για τις προβλεπόμενες εισαγωγές και για τους όρους με τους οποίους αυτές διενεργούνται 7

ότι εξάλλου, οι ποσοτικοί περιορισμοί συνεχίζουν να υφίστανται σε πολλά κράτη μέλη για ορισμένα προϊόντα σιδήρου και χάλυβα έναντι ορισμένων τρίτων χωρών και ότι είναι απαραίτητη η επιτήρηση των εισαγωγών αυτών 7

ότι, ωστόσο, κρίνεται σκόπιμο να απλοποιηθεί η διαδικασία επιτήρησης και να αυξηθεί η αποτελεσματικότητά της,

ΔΙΑΜΟΡΦΩΝΕΙ ΤΗΝ ΑΚΟΛΟΥΘΗ ΣΥΣΤΑΣΗ:

Άρθρο 1

1. Η θέση σε ελεύθερη κυκλοφορία στην Κοινότητα προϊόντων σιδήρου και χάλυβα που περιλαμβάνονται στη συνθήκη για την ίδρυση της Ευρωπαϊκής Οικονομικής Κοινότητας Άνθρακα και Χάλυβα και απαριθμούνται στο παράρτημα Ι, καταγωγής τρίτων χωρών, υπόκειται στην έκδοση εγγράφου εισαγωγής.

2. Το έγγραφο εισαγωγής εκδίδεται ή θεωρείται από τα κράτη μέλη δωρεάν και για όλες τις ζητούμενες ποσότητες, μόλις ληφθεί η αίτηση, και, οπωσδήποτε, μέσα σε προθεσμία δέκα εργασίμων ημερών μετά την υποβολή της αίτησης δεόντως συμπληρωμένης.

3. Η εφαρμογή της παραγράφου 1 δεν προδικάζει το συνυπολογισμό των ποσοτικών ορίων που οφείλονται στους υπάρχοντες περιορισμούς, και εφαρμόζονται από τα κράτη μέλη για ορισμένα προϊόντα της βιομηχανίας σιδήρου και χάλυβα έναντι ορισμένων τρίτων χωρών.

4. Η περίοδος ισχύος του εγγράφου εισαγωγής ορίζεται σε τρεις μήνες, με την επιφύλαξη ενδεχόμενης τροποποίησης του ισχύοντος καθεστώτος εισαγωγής.

5. Με την επιφύλαξη των διατάξεων της παραγράφου 3, τα έγγραφα εισαγωγής που δεν χρησιμοποιούνται ή χρησιμοποιούνται πλημμελώς είναι δυνατόν να αποτελέσουν αντικείμενο ανανέωσης σύμφωνα με τη διαδικασία που θεσπίζει η αρμόδια αρχή.

Άρθρο 2

1. Η αίτηση του εισαγωγέα πρέπει να αναφέρει:

α) το όνομα, τη διεύθυνση, το επάγγελμα, καθώς και τον αριθμό τηλεφώνου, τον αριθμό τέλεξ και τηλεομοιοτυπίας (τελεφάξ) του εισαγωγέα 7

β)

το όνομα και τη διεύθυνση του εξαγωγέα 7

γ)

την περιγραφή των εμπορευμάτων και τον κωδικό σύμφωνα με την συνδυασμένη ονοματολογία 7

δ)

τη χώρα καταγωγής 7

ε)

τη χώρα προέλευσης 7

στ)

το καθαρό βάρος ανά δασμολογική κλάση της συνδυασμένης ονοματολογίας 7

ζ)

το νόμισμα τιμολογίου και τη λεπτομερή αξία ανά δασμολογική κλάση της συνδυασμένης ονοματολογίας (cif ή daf) 7

η)

αν πρόκειται για προϊόντα δεύτερης διαλογής ή για υποβαθμισμένα προϊόντα (2) 7

θ)

την προβλεπόμενη ημερομηνία και τον τρόπο εκτελωνισμού.

2. Ο εισαγωγέας οφείλει να πιστοποιεί την ακρίβεια της αίτησης για έγγραφο εισαγωγής και να προσκομοίζει αντίγραφο είτε του ή των συμβάσεων αγοράς, είτε της επιβεβαίωσης της παραγγελίας από τον πωλητή η οποία να συνοδεύεται από προτιμολόγιο.

3. Ο εισαγωγέας πρέπει να προσδιορίζει εάν η αίτησή του αφορά παράδοση η οποία έχει αποτελέσει ήδη αντικείμενο προηγούμενης αίτησης για έγγραφο εισαγωγής.

4. Με την επιφύλαξη των διατάξεων του άρθρου 1 παράγραφος 3 η παράγραφος 1 δεν παρακωλύει τη θέση σε ελεύθερη κυκλοφορία εάν η τιμή ανά μονάδα βάσει της οποίας πραγματοποιείται η συναλλαγή υπερβαίνει εκείνη που αναγράφεται στο έγγραφο εισαγωγής, ή, εάν η ποσότητα των προϊόντων που προσκομίζονται για εισαγωγή υπερβαίνει στο σύνολό της τουλάχιστον κατά 5 % εκείνες που αναφέρονται στο έγγραφο εισαγωγής.

Άρθρο 3

1. Τα κράτη μέλη γνωστοποιούν στην Επιτροπή, στις δέκα πρώτες ημέρες κάθε μήνα, την ποσότητα σε τόνους και τα ποσά (που έχουν υπολογισθεί με βάση τις τιμές cif ή daf) για τα οποία έχουν εκδοθεί έγγραφα εισαγωγής κατά τον προηγούμενο μήνα, παρέχοντας τις πληροφορίες που αναφέρονται στο άρθρο 2 παράγραφος 1 στοιχεία α), έως και η) που περιλαμβάνονται στις αιτήσεις των εισαγωγέων.

2. Τα κράτη μέλη γνωστοποιούν στην Επιτροπή, στις δέκα πρώτες ημέρες κάθε μήνα, τις ποσότητες σε τόνους και τα ποσά για τις οποίες έχει λήξει η ισχύς των εγγράφων εισαγωγής κατά τη διάρκεια του προηγούμενου μήνα χωρίς να έχουν χρησιμοποιηθεί ολικά ή μερικά.

3. Τα κράτη μέλη θα γνωστοποιήσουν τις παρατυπίες ή τις περιπτώσεις απάτης που ενδεχομένως θα διαπιστωθούν.

Άρθρο 4

Η παρούσα σύσταση απευθύνεται στα κράτη μέλη.

Άρθρο 5

Η παρούσα σύσταση τίθεται σε ισχύ από την 1η Ιανουαρίου 1992.

Εφαρμόζεται έως τις 31 Δεκεμβρίου 1992.

Βρυξέλλες, 18 Δεκεμβρίου 1991.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 62 της 8. 3. 1991, σ. 18.

(2) Σύμφωνα με τα κριτήρια που αναφέρονται στην ΕΕ αριθ. C 180 της 11. 7. 1991, σ. 4.